Cevi, ki se uporabljajo za vodovod, so dovolj trpežne, da vzdržijo pritisk vode znotraj cevi. Narejene so iz dolgoobstojnih materialov. Najpogosteje uporabljen material za vodovodne cevi je polietilen (PE), ki se uporablja tudi v inštalacijah ogrevalnega sistema. Odporen je na visoke temperature, kisline in topila ter korozijsko obstojen. Polietilenske cevi so primerne za razvod hišnih vodovodnih inštalacij, saj so zelo fleksibilne, zato njihova montaža ni zahtevna. Prav tako jih odlikuje visoka tesnost in enostavno spajanje. Fleksibilnost in enostavno upogibanje polietilenskih cevi zagotavljata njihovo enostavno montažo.
Večplastne cevi so izdelane iz kombinacije umetnih materialov. Najpogosteje sta to aluminij in polietilen. So zlahka upogljive in omogočajo enostavno spajanje. Prav tako jih odlikuje dolga življenjska doba, primerne pa so za vodovodni ali ogrevalni sistem, ter za sistem hlajenja.
Ena pomembnih lastnosti pocinkanih cevi je, da so zaščitene proti rjavenju. Prav tako imajo dolgo življenjsko dobo.
Dandanes manj pogosteje zasledimo pocinkane cevi v hišnih vodovodnih inštalacijah. Nadomestile so jih namreč plastične, oziroma polietilenske cevi. Se pa pocinkane cevi še vedno uporabljajo predvsem ob nadometnih ali predstenskih vodnih inštalacijah. Odlikuje jih dobra zaščita pred rjavenjem in trpežnost. So pa neupogljive, kar je lahko izziv pri njihovi montaži.